14 йыл эсендә фонд эҙәрмәндәре РФ Оборона министрлығының Үҙәк хәрби тарих архивында, Санкт-Петербургтағы медицина архивында эҙләнеүҙәр үткәреп, төрлө өлкәгә экспедицияларға сығып, ҡаҙыныу эштәре ваҡытында байтаҡ яугирҙың исемен, ерләнгән урынын асыҡланы. Башҡортостандың эҙәрмәндәр отряды БР Дәүләт Йы­йылышы – Ҡоролтайҙың Мәғариф, йәштәр комитеты, Йәштәр палатаһы менән берлектә “Хәтер һәм ғорурлыҡ – быуындар йөрәгендә” хәтер федераль акцияһын үткәреү тәҡдиме менән сыҡҡайны. Ул федераль кимәлдә лә яҡлау тапты. Был проектта “Еңеү исемдәре” тигән бүлек бар. Унда хәҙер беҙ мәктәп уҡыусыларын да йәлеп иттек. Улар ҙа үҙҙәре йәшәгән ауыл советында Бөйөк Ватан һуғышында ҡатнашҡан, һәләк булған яугирҙар тураһында бай мәғлүмәттәр йыйҙы. Улар soyuzpoisk.ru (Волга буйы федераль округының эҙәрмәндәр хәрәкәте союзы) cайтына индерелде. Ошо материалдарҙы бергә туплап, хәҙер 5 меңләп фамилия ингән Хәтер китабының 23-cө томын нәшер итергә әҙерләнәбеҙ. Үҙебеҙ асыҡлаған мәғлүмәттәрҙе, йәғни 50 мең документты, “ОБД – Ме­мориал” сайтына ла ебәрҙек.